armvectores/hy_wikipedia_2023 huggingface dataset:
Ավագ Պետրոսյան

Ավագ Գեղամի Պետրոսյան (մարտի 16 (29), 1912, Կամարիս, Երևանի գավառ, Երևանի նահանգ, Կովկասի փոխարքայություն, Ռուսական կայսրություն - նոյեմբերի 5, 2000(2000-11-05), Երևան, Հայաստան), հայ երգիչ, դրամատիկական տենոր։ Հայկական ԽՍՀ (1956), Ադրբեջանական ԽՍՀ (1962) ժողովրդական արտիստ։


== Կենսագրություն ==
1940-1941 թվականներին սովորել է Մոսկվայի կոնսերվատորիայում։ 1942 թվականին ավարտել է Երևանի Կոմիտասի անվան կոնսերվատորիան։ 1934 թվականից եղել է Հայաստանի պետական երգչախմբի երգիչ, 1939 թվականից՝ մեներգիչ։ 1939 թվականին մեծ հաջողությամբ մասնակցել է Մոսկվայում հայ արվեստի և գրականության տասնօրյակին։ 1941-1989 թվականներից եղել է Երևանի օպերայի և բալետի թատրոնի մեներգիչ։ 1949-1950 թվականներին վերապատրաստման է գործուղվել Մոսկվայի Մեծ թատրոն։


== Ստեղծագործական գործունեություն ==
Համերգային երգացանկում ընդգրկված են եղել հայ, ռուս, արևմտա-եվրոպական կոմպոզիտորների երկեր, հայկական ժողովրդական երգեր։
Ազգային օպերաներում մի շարք դերերգերի առաջին կատարողն էր։

Սանթուր, Արմեն Տիգրանյանի «Դավիթ Բեկ»
Տիրիթ, Տիգրան Չուխաճյանի «Արշակ Բ»
Կարո, Անդրեյ Բաբաևի «Արծվաբերդ»
Վահան, Հարո Ստեփանյանի «Հերոսուհին», ԽՍՀՄ պետական մրցանակ՝ 1951Դերերգերից են՝

Սարո, Արմեն Տիգրանյանի «Անուշ»
Աշուղ և Շեյխ, Ալեքսանդր Սպենդիարյանի «Ալմաստ»
Ռադամես, Ջուզեպպե Վերդիի «Աիդա»
Մանրիկո, Վերդիի «Տրուբադուր»


== Կատարումներ ==
Սարոյի արիան Ա. Տիգրանյանի «Անուշ» օպերայից
Գոհար Գասպարյանի և Ավագ Պետրոսյանի զուգերգը Ա. Տիգրանյանի «Անուշ» օպերայից
Տիրիթի արիան Տ. Չուխաջյանի «Արշակ Երկրորդ» օպերայից
Սանթուրի արիան Ա. Տիգրանյանի «Դավիթ Բեկ» օպերայից
Կոմիտաս - Հոյ նազան իմ
Սայաթ-Նովա - Ես քու ղիմեթն չիմ գիդի
Գուրգեն Ալեմշահ - Իղձ


== Մրցանակներ ==
1947 ՀԽՍՀ վաստակավոր արտիստ
1951 ԽՍՀՄ Պետական մրցանակ
1956 Հայկական ԽՍՀ ժողովրդական արտիստ
1962 Ադրբեջանական ԽՍՀ ժողովրդական արտիստ


== Ավագ Պետրոսյանի մասին ==


== Հիշատակ ==
2014 թվականի հունիսի 11-ին Երևանի կենտրոնում՝ Սայաթ-Նովայի պողոտայի և Ավագ Պետրոսյան փողոցի խաչմերուկում տեղադրվել է Ավագ Պետրոսյանի հուշարձանը։


== Արտաքին հղումներ ==
Ավագ Պետրոսյանի ծննդյան 100 ամյակին նվիրված հոբելյանական երեկո, Երևանի Օպերային թատրոն, 2013


== Ծանոթագրություններ ==
Գրաչյովկայի շրջան

Գրաչյովկայի շրջան (ռուս.՝ Грачёвский район), մունիցիպալ շրջան Ռուսաստանի Դաշնության Օրենբուրգի մարզում։
Ստեղծվել է 1928 թվականին։ Վարչական կենտրոնը՝ Գրաչյովկա։


== Աշխարհագրություն ==
Շրջանի տարածքի մակերեսը կազմում է 1700 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14566 մարդ։ Բնակչության խտությունը կազմում էր 8,57 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Media.Vision

Media.Vision, ճապոնական հանրային ընկերություն, որը մասնագիտացված է համակարգչային խաղերի մշակմամբ։ Գլխավոր գրասենյակը տեղակայված է Տոկիոյում։ Ավելի հայտնի է իր Wild Arms և Chaos Rings խաղերով։ 


== Պատմություն ==
Ընկերությունը հիմնադրել է 1993 թվականի մարտի 1-ին Telenet Japan-ի աշխատակիցների կողմից։ Սկզբնական շրջանում ընկերությունը տեղակայված է Թիյոդա քաղաքում, սակայն 2006 թվականի հունիսին տեղափոխեց Կոտո։ 2003 թվականի օգոստոսից մինչև 2010 թվականի մարտ ամիսը ընկերությունը կրել է Media Vision Entertainment անվանումը։ 
Ստուդիայի առաջին խաղը դարձավ՝ Crime Crackers-ը, որը նախատեսված է եղել PlayStation խաղային համակարգերի համար։ Հետագայում ստուդիան շարունակել է թողարկել է համագործացել Sony Computer Entertainment-ի հետ և թողարկել է ևս 4 խաղ նախատեսված PlayStation-ի համար։ 2002 թվականին ընկերությունը առաջին անգամ թողարկեց խաղ նախատեսված այլ պլատֆորմի համար, մասնավորապես Xbox խաղային համակարգի համար։ Խաղը կրում էր Sneakers անվանումը։ Սակայն ընկերությունը շարունակում էր համագործակցությունը Sony Computer Entertainment-ի հետ և զարգացնում էր Wild Arms շարքն արդեն PlayStation 2-ի համար։ 2010 թվականին ընկերությունը մուտք գործեց բջջային խաղերի շուկա և թողարկեց Chaos Rings խաղը։ 


== Խաղերի շարք ==


== Ծանոթագրություններ ==


== Արտաքին հղումներ ==
http://www.media-vision.co.jp/ Media.Vision. պաշտոնական կայք (ճապոներեն)
Իլպի

Իլպի (ռուս.՝ Ильпи), գետ Կամչատկայի երկրամաս՝ Ռուսաստանում հյուսիս-արևելյան մասում։ Գետի երկարությունը 112 կմ է։ Հոսում է Օլյուտորսկի շրջանում, Կամչատկայի երկրամասում։ Թափվում է Բերինգի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19060000212120000001634
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տերնիչկովա Բալկա

Տերնիչկովա Բալկա (ուկրաիներեն՝ Тернічкова Балка), գյուղ Ուկրաինայի Խարկովի մարզի Կոլոմակի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիսիան (գետ)

Անվան այլ կիրառումների համար տե՛ս՝ Սիսիան (այլ կիրառումներ)Սիսիան, գետ Սյունիքի մարզում, Որոտանի աջ վտակը։ Սկիզբ է առնում Զանգեզուրի լեռնաշղթայի Շահապոնք լեռնագագաթի հյուսիսային լանջից՝ 3040 մ բարձրությունից։ Երկարությունը 33 կմ է, ջրհավաք ավազանը՝ 395 կմ²։ Վերին և միջին հոսանքում հոսում է V-աձև հովտով, այնուհետև՝ ընդարձակ, դարավանդային գոգհովտով, որտեղ կառուցված է Տոլորսի ջրամբարը։ Սնումը խառն է, գերակշռում է ձնաանձրևայինը (71%), վարարումը՝ մարտ-հունիսին, որի ընթացքում ձևավորվում է տարեկան հոսքի 72%-ը, ամռանը երբեմն հորդանում է։ Տարեկան միջին ծախսը 3, 99 մ³/վ է։ Ջրերն օգտագործվում են ոռոգման և էներգետիկ նպատակներով։
Խախանյան

Խախանյան,, հայկական ազգանուն։


== Ազգանունը կրողներ ==
Գրիգոր Դավիթի Խախանյան (1895-1939), ռազմական գործիչ, կոմկոր։


== Գրական հերոսներ ==
Սուրեն Խախանյան, Մկրտիչ Սարգսյան «Շահմարի առեղծվածը» վիպակի հերոսներից։


== Ծանոթագրություններ ==
Կալինինգրադի կերպարվեստի մարզային թանգարան

Կալինինգրադի կերպարվեստի մարզային թանգարան (ռուս.՝ Калинингра́дский областно́й музе́й изобрази́тельных иску́сств, մինչև 2017 թվականի նոյեմբեր կոչվել է Կալինինգրադի «Գեղարվեստական պատկերասրահ» մարզային թանգարան), գեղարվեստական թանգարան Կալինինգրադում։ Բացվել է 1988 թվականի նոյեմբերի 24-ին։


== Նկարագրություն ==
Ամեն տարի թանգարանում կազմակերպվում են ռուսական և արտասահմանյան արվեստի 60-ից ավելի ցուցահանդեսներ։ Թանգարանի ֆոնդերը կազմում են ավելի քան 16 հազար միավոր, այդ թվում՝ նկարներ, գրաֆիկա, քանդակ, կիրառական արվեստի նմուշներ։ Հավաքածուի հիմքում ընկած են 20-րդ դարի երկրորդ կեսի տեղական և օտարազգի արվեստագետների ստեղծագործությունները, որոնք ներկայացնում են տարբեր ոճեր` սոցիալիստական ռեալիզմից մինչև պոստմոդեռնիստական արվեստ։


== «Կալինինգրադ - Քյոնիգսբերգ» բիենալե ==
Բալթյան երկրների ժամանակակից գրաֆիկայի հավաքածուն, որը մշակվել է Կալինինգրադ-Քյոնիգսբերգ հաստոցային գրաֆիկայի միջազգային բիենալեի ժամանակ, եզակի է Կալինինգրադում։ Այս ցուցահանդեսը տեղի է ունենում ոչ կանոնավոր կերպով, սկսած 1990 թվականից։ Դրան մասնակցում են նկարիչներ Բալթյան տարածաշրջանի 10 երկրներից։ Բիենալեի ընթացքում հավաքվել են 200 հեղինակների ավելի քան 600 ցուցանմուշներ։ Ցուցահանդեսից բացի, բիենալեի շրջանակներում անցկացվել են տարբեր գիտաժողովներ, որոնց արդյունքում ստեղծվել է հոդվածների ժողովածու։


== Ցուցանմուշներ ==
Թանգարանն ունի մի քանի մշտական թեմատիկ ցուցադրություններ։


=== Ժամանակակից գրաֆիկա ===
Պատկերասրահում ներկայացված ժամանակակից գրաֆիկայի հավաքածուի հիմք են հանդիսանում 20-րդ դարի վերջին տասնամյակների ընթացքում ստեղծված ստեղծագործությունները։ Այժմ հավաքածուն կազմում է շուրջ 700 աշխատանք, որոնց թվում են նաև Կալինինգրադի արվեստագետների ստեղծագործությունները։ 1990 թվականից ի վեր Կալինինգրադում կազմակերպվում է հաստոցային գրաֆիկայի միջազգային բիենալեն։


=== Կալինինգրադի արվեստագետներ ===
Կալինինգրադում առաջին նկարիչները հայտնվել են 50-ական թվականների սկզբին, իսկ 1978 թվականին Կալինինգրադի տարածաշրջանային երաժշտական քոլեջին կից ստեղծվել է արվեստի բաժին։ Կալինինգրադի գեղարվեստի թանգարանի ցուցահանդեսում տեղական արվեստագետների ստեղծագործությունները կարևոր տեղ են զբաղեցնում (նախկինում՝ Կալինինգրադի արվեստի պատկերասրահ)։ Աշխատանքների մեծ մասը կատարվում է ավանգարդ ուղղությամբ։


=== Արևելյան Պրուսիայի մշակույթն ու արվեստը ===
Արևելյան Պրուսիայի արվեստը 19-րդ դարի վերջում և  20-րդ դարի սկզբին ներկայացված է գրաֆիկական և քանդակային աշխատանքների տեսքով։ Ցուցահանդեսում առանձնահատուկ տեղ են զբաղեցնում Հենրի Ուոլֆի և նրա աշակերտների գրաֆիկական աշխատանքները։


== Բնութագիր ==
Ընդհանուր մակերես՝ 6804 մ²
Ցուցահանդեսի տարածք՝ 2060 մ²
Ցուցահանդեսային սրահներ 160 մինչև 750 մ²
Պահեստների միավորների ընդհանուր քանակը՝ 16 206


== Ծանոթագրություններ ==
Կոժինո (գյուղ, Արզամասկի շրջան)

Անվան այլ կիրառումների համար տե՛ս՝ ԿոժինոԿոժինո (ռուս.՝ Кожино), գյուղ Ռուսաստանի Նիժնի Նովգորոդի մարզի Արզամասկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայդեք

Հայդեք (գերմ.՝  Heideck), կոմունա Գերմանիայում՝ Բավարիա երկրամասում։
Ենթարկվում է Միջին Ֆրանկոնիա վարչական շրջանին։ Մտնում է Ռոթ շրջանի կազմի մեջ։ Բնակչությունը կազմում է 4645 մարդ (դեկտեմբերի 31, 2010 թվական)։ Զբաղեցնում է 58,64 կմ² մակերես տարածք։ Պաշտոնական կոդ՝  09 5 76 126։
Քաղաքը բաժանված է 16 քաղաքային շրջանների։


== Ծանոթագրություններ ==


== Արտաքին հղումներ ==
Պաշտոնական կայք
Յիելեհտմե (այլ կիրառումներ)

Յիելեհտմե, կարող է վերաբերել՝

Յիելեհտմե - գյուղ Էստոնիայի Հարյումաա նահանգի Յիելեհտմե շրջանում
Յիելեհտմե - շրջան Էստոնիայի Հարյումաա նահանգում
Վասի (Կալվադոսի գավառ)

Վասի (ֆր.՝ Vassy), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2009 թվականի դրությամբ կազմում է 1774 մարդ, բնակչության խտությունը` 57.21 մարդ/կմ²։ Բնակավայրը զբաղեցնում է 31.01 կմ² տարածք։
2016 թվականի հունվարից Բերնիեռ լը Պատրի, Բյուրսի, Շենդոլե, Լը Դեզեր, Էստրի, Մոնշամ, Պիեռ, Պրել, Լա Ռոք, Ռյուլի, Սեն Շառլ դը Պերսի, Լը Թեյ Բոկաժ և Վիեսուա համայնքների հետ միասին հանդիսանում է Վալդալիեռ համայնքի մաս։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1014 աշխատունակ (15-64 տարեկան)  բնակիչ, որոնցից ակտիվ էին 742-ը, իսկ ոչ ակտիվները` 272։ Ակտիվության ցուցանիշը կազմում է 73,2 %։ 742 աշխատունակ մարդկանցից աշխատել է 670 անձ (347 տղամարդ և 323 կին)։ Գործազուրկ են եղել 72 անձ (32 տղամարդ և 40 կին)։ 272 անաշխատունակներից 78-ը եղել են աշակերտներ կամ ուսանողներ, 134-ը` թոշակառուներ, իսկ 60-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գեղեցիկ Կույս Մարիամ Կրուժլովայից

Գեղեցիկ Կույս Մարիամ Կրուժլովայից (լեհ.՝ Madonna z Krużlowej), լորենուց քանդակված գոթական արձան, որ նախկինում գտնվել է Կրուժլովա Վիժնյա (լեհ.՝ Krużlowa Wyżnia) գյուղի եկեղեցում (Փոքր Լեհաստան վոևոդություն, Նովի Սոնչ պովյատ, Գրիբուվ գմինա), 1889 թվականին արձանն այնտեղ հայտնաբերել են Վլադիսլավ Լուշկևիչն ու Ստանիսլավ Վիսպյանսկին։ 1899 թվականին արձանը ձեռք է բերվել Կրակովի Ազգային թանգարանի կողմից։


== Նկարագրություն ==
Քանդակն ստեղծվել է, այսպես կոչված, մեղմ ուշ գոթական ոճով և «Գեղեցիկ Աստվածամայրերի» օրինակ է, որոնք վերաբերում են միջազգային գոթիկային։ Արձանն ստեղծվել է 15-րդ դարի սկզբում անհայտ անձի կողմից։
Արձանն ունի 119 սմ բարձրություն, և այն կարելի է դիտել միայն երեք կողմից, քանի որ հետևի կողմից փոս է փորված, որպեսզի կանխվի փայտի ճաքելը հետագայում։
Արձանը ներկայացնում է Կույս Մարիամին՝ գրկած մերկ մանկանը, ում ձեռքին խնձոր կա։ Մարիամը կանգնած է կոնտրապոստ ձևով։ Աստվածամոր հագուստը, որի ծալքերը ներկայացված են ամենայն մանրամասնությամբ, բնավ չի աղավաղում նրա մարմնակազմվածքը։


== Պատմություն ==
Ենթադրվում է, որ արձանը նախատեսված էր Կրակովի եկեղեցիներից մեկում տեղադրվելու համար և Կրոժլովա Վիժնյա գյուղի եկեղեցի է տեղափոխվել միայն 17-րդ դարում, երբ նորաձևության պահանջով քաղաքի եկեղեցիներում սկսել են տեղադրվել բարոկկո ոճի արձաններ։
Պատմական փաստաթղթերում արձանն առաջին անգամ հիշատակվում է 1607 թվականին, իսկ հաջորդ հիշատակությունը վերաբերում է 1766 թվականին։ Արձանն սկզբում գտնվել է եկեղեցու գլխավոր սրահում, այնուհետև տեղադրվել է գավթում, իսկ երբ արձանը վնասվել է փայտաթրթուրների կողմից, այն տեղափոխվել է եկեղեցու ձեղնահարկ։
Արձանը գտնվել է շատ վատ վիճակում։ Այն ծածկված է եղել ներկի բազմաթիվ շերտերով. երբ հերթական շերտն սկսել է թափվել, այն քերել են ու նորից ներկել։ Կրակովում արձանը ցուցադրվել է Սուկեննիցի թանգարանում, իսկ 1924 թվականից՝ Կրակովի քաղաքապետարանի աշտարակում։ Գերմանացիների կողմից քաղաքի գրավումից հետո այն տեղադրվել է նահանգապետ Հանս Ֆրանկի գրասենյակում, որ գտնվում էր Վավելի ամրոցում։
2007 թվականի հոկտեմբերից արձանը պատկանում է Էրազմ Ցիոլեկի թանգարանին։

		
		
		


== Ծանոթագրություններ ==


== Գրականություն ==
Tadeusz Chrzanowski, Marian Kornecki, Sztuka Ziemi Krakowskiej, Kraków 1970.


== Արտաքին հղումներ ==
Madonna of Krużlowa (English)
Erazm Ciołek Palace (English) Archived 2016-03-03 at the Wayback Machine.
Դերեկովշչինա (գյուղ, Լոխովիցայի շրջան)

Դերեկովշչինա (ուկրաիներեն՝ Дереківщина), գյուղ Ուկրաինայի Պոլտավայի մարզի Լոխովիցայի շրջանում։ Հիմնադրվել է 1722 թվականին։
2001 թվականի տվյալներով Դերեկովշչինա գյուղում բնակվում էր 40 մարդ։ Բնակավայրը զբաղեցնում է 411 կմ² տարածք։ Բնակչության խտությունը կազմում էր 0,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մաչխալոր

Մաչխալոր (ռուս.՝ Мачхалор), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Ավարսկոյե Կոյսու գետի ձախ ափին՝ 149 կմ հեռավորության վրա։ Գետի երկարությունը 12 կմ է,ավազանի տարածքը 36,5 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000112109300000766
Հիդրոլոգիական ուսումնասիրությունների կոդը - 109300076
Ավազանի կոդը - 07.03.00.001
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Agapanthia asphodeli

Agapanthia asphodeli (լատ.) բզեզը պատկանում է խայթող տեսակին, գտնվում է լամին ենթաընտանիքի շարքում։ Տարածված է Եվրոպայում, Հյուսիասային Աֆրիկայում (Մարոկո, Թունիս, Ալժիր) և Մոսկվայում։ Սնվում է թրթուրներով, հանդիսանում է asfodelus սպիտակ, Asphodelus albus subsp, Villars, Asphodel fistulosus և Asphodel aestivus տեսակներով։


== Ծանոթագրություններ ==
(3682) Վելտեր

(3682) Վելտեր (անգլ.՝ Welther), աստերոիդ աստերոիդների հիմնական գոտում։ Հայտնաբերվել է 1923 թվականի հուլիսի 12-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,753364 ա. մ., առավելագույնը մոտենում է 1,8648 ա. մ. հեռավորության վրա և հեռանում 3,6419 ա. մ.։ Արեգակի շուրջ մեկ ամբողջական պտույտ է կատարում 1668,76 երկրային օրվա ընթացքում, իր ուղեծրով շարժվելով միջինում 0,215729 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3682) Վելտեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
«Մետեորը» ռինգում

«Մետեորը» ռինգում (ռուս.՝ „Метеор“ на ринге), ռեժիսոր Բորիս Դյոժկինի երրորդ մուլտիպլիկացիոն ֆիլմը «Մետեոր» և «Վիմպել» թիմերի մրցության մասին, այս անգամ` բռնցքամարտում։ Նույն թիմերի մասին նախորդ մուլտֆիլմերն էին «Տափօղակը, տափօղակը» և «Ռևանշ մենամարտ»։ Դյոժկինն իր լավագույն աշխատանքները նվիրել է սպորտային թեմային։ Ռեժիսորը սյուժեներ էր փնտրում լեռնադահուկային ուղու վրա, ֆուտբոլի խաղադաշտում, հոկեյի խաղադաշտում, ռինգում... Նրա մուլտֆիլմերում տարբեր սպորտային ձևեր են, բայց միևնույն` «քմահաճ» կերպարները։


== Սյուժե ==
«Մետեոր» և «Վիմպել» թիմերը պատահաբար հանդիպում են «Սպորտային ապրանք» խանութում։ «Մետեոր» թիմի ավագն առաջարկում է հանդիպել նոր խաղում։ «Վիմպել» թիմի ավագը հրաժարվում է հոկեյի երրորդ խաղից և առաջարկում է մրցակիցներին իրենց փորձել նոր մարզաձևում` բռնցքամարտում։ «Վիմպել» թիմի մարզումները դիտելուց հետո «Մետեոր» թիմն սկսում է կրկնակի կատաղությամբ պատրաստվել մրցությանը։ Արդյունքում թիմերն անցկացնում են երեք խաղերի շարք։ Մրցավարը դադարեցնում է առաջին հանդիպումը «Մետեոր» թիմի ակնհայտ առավելությամբ, երկրորդ հանդիպման ժամանակ «Վիմպել» թիմը նոկաուտով հաղթում է։ Երրորդ փուլի ժամանակ ռինգ են դուրս գալիս թիմերի ավագները, և այստեղ «Մետեոր» թիմի ավագը նոկաուտով հաղթում է տոնում։ Արդյունքում, սակայն, հաղթում է ընկերությունը, քանի որ երկու թիմերի ավագներն իրենց մարզիկների հետ միասին գնում են «Բուրատինո» սրճարան։


== Հեղինակներ ==
Հեղինակները ներկայացված են ըստ մուլտֆիլմի լուսագրերի։


== Վերաթողարկում ==
Մուլտֆիլմը բազմիցս վերաթողարկվել է DVD (2003, 2006, 2009) և MPEG-4 ձևաչափերով` «Սոյուզմուլտֆիլմի» «Ոսկե հավաքածու» շարքի «Ֆուտբոլի, հոկեյի և... մասին» մուլտֆիլմերի հավաքածուում։


== Ծանոթագրություններ ==


== Արտաքին հղումներ ==
««Մետեորը» ռինգում» մուլտֆիլմը «Անիմատոր.ռու» կայքում
«Մետեորը» ռինգում. կադրեր մուլտֆիլմից
Յուլբաշևո

Յուլբաշևո (ռուս.՝ Юлбашево, բաշկիրերեն՝ Юлбаш), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միխայիլ Սկաչկով

Միխայիլ Նաումովիչ Սկաչկով (ռուս.՝ Михаил Наумович Скачков, 1896, Կազանսկայա (Վերխնեդոնսկի շրջան), Ռուսաստան - նոյեմբերի 3, 1937(1937-11-03), Սանդարմոխ, Povenetskoye urban settlement, Մեդվեժեգորսկի շրջան, Կարելիայի Ինքնավար Խորհրդային Սոցիալիստական Հանրապետություն, ՌԽՖՍՀ, ԽՍՀՄ), Դոնի կազակ, բանաստեղծ և թարգմանիչ։


== Կենսագրություն ==
Միխայիլ Սկաչկովը ծնվել է 1896 թվականին Դոնի զորքի մարզի Կազանսկայա ստանիցայում։ Քաղաքացիական պատերազմի ավարտից հետո 1922 թվականին արտագաղթել է։ Ապրել է Պրահայում, ընդունվել Պրահայի համալսարան։ 1925 թվականին աշխատել է Պրահայում ԽՍՀՄ առևտրային ներկայացուցչությունում։ Միխայիլ Նաումովիչը հրատարակել է առևտրային ներկայացուցչության հանդես, եղել է թարգմանիչ։ Միխայիլ Սկաչկովը «Գրողների ճգնարան» գրական միավորման անդամ էր, 1926 թվականին հրատարակել է «Շարժիչների երաժշտություն» ժողովածուն և նույն թվականին վերադարձել է ԽՍՀՄ, բնակվել Մոսկվայում։ Հայրենիքում զբաղվել է գրական գործունեությամբ, թարգմանել չեխերենից, բուլղարերենից և սերբերենից։ 1930-1931 թվականներին Մոսկվայի գրողների քաղաքային կոմիտեի գործադիր քարտուղարն էր, Գլավլիտի քաղաքական խմբագիր, 1931 թվականից Միխայիլ Նաումովիչ Սկաչկովը մասնակցել է Սովետական մեծ հանրագիտարանի հրատարակությանը։
Միխայիլ Նաումովիչի գործերը տպագրվել են այն ժամանակի առաջատար ամսագրերում և թերթերում, նա եղել է հեղափոխական գրողների միջազգային ասոցիացիայի անդամ Կենտրոնական Եվրոպայում։
Գրական-հրապարակախոսական գործունեության համար Սկաչկովը ենթարկվել է բռնաճնշումների, 1933 թվականի նոյեմբերի 14-ին նրան ձերբակալել են և միացյալ պետական քաղաքական վարչության նախագահության 1934 թվականի մարտի 29-ի հրամանագրով դատապարտել գնդակահարության, որը փոխարինվել է 10 տարվա ազատազրկմամբ, որն անցկացրել է Սոլովկիում։ Այնուհետև, 1937 թվականի հոկտեմբերի 9-ին Լենինգրադի մարզի ներքին գործերի ժողկոմի հատուկ եռյակը վերանայել է դատավճիռը, և նա կրկին դատապարտվել է գնդակահարության։ Դատավճիռն ի կատար է ածվել 1937 թվականի նոյեմբերի 3-ին։ Միխայիլ Նաումովիչ Սկաչկովը գնդակահարվել է Կարելական ԻԽՍՀ-ում (Սանդարմոխ)։ Հետմահու արդարացվել է։


== Ծանոթագրություններ ==


== Արտաքին հղումներ ==
Санкт-Петербургская государственная театральная библиотека(չաշխատող հղում)
Скачков Михаил Наумович
Скачков Михаил Наумович
Իգոր Տոլմաչով

Իգոր Անատոլևիչ Տոլմաչով (ռուս.՝ Игорь Анатольевич Толмачёв, հունիսի 5, 1963(1963-06-05), Կրասնոդար, ՌԽՖՍՀ, ԽՍՀՄ), խորհրդային և ռուսական դատական բժիշկ, բժշկական գիտությունների դոկտոր, պրոֆեսոր, բժշկական ծառայությունների փոխգնդապետ։


== Կենսագրություն ==
Ծնվել է 1963 թվականին, Կրասնոդարում։ 1980 թվականին ընդունվել է Մինսկի պետական բժշկական ինստիտուտը։ 1984 թվականին Կուբուշեսկովի բժշկական ինստիտուտի ռազմա-բժշկական ֆակուլտետի ուսանող էր, որը ավարտել է 1986 թվականին։ 1986-1989-ական թվականներին ծառայել է  Բելառուսի և Անդրկովկասի բժշկական զորամասում։ Ներկայումս Ս. Մ. Կիրովի անվան ռազմա-բժշկական ակադեմիայի դատական բժշկության ամբիոնի վարիչն է։


== Պարգևներ ==
«Հայրեիքին մատուցած ծառայությունների համար»  2-րդ աստիճանի մեդալ շքանշան
«ԽՍՀՄ Զինված ուժերի 70-ամյակին» նվիրված հոբելյանական մեդալ
3-րդ աստիճան մեդալ «Ռազմական ծառայության մեջ տարբերվելու համար»
2-րդ աստիճան մեդալ «Ռազմական ծառայության մեջ տարբերվելու համար»
1-ին աստիճան մեդալ «Ռազմական ծառայության մեջ տարբերվելու համար»
Մեդալ «Խիզախության համար»


== Ծանոթագրություններ ==


== Արտաքին հղումներ ==
Տոլմաչով Իգոր
Արցախի Հանրապետության սոցիալական ապահովագրություն

Առողջապահություն և սոցիալական ոլորտ սոցիալական ապահովագրություն և կենսաթոշակային ապահովություն․ սոցիալական ապահովության և ապահովագրության ամենածավալուն ոլորտը պետական կենսաթոշակների համակարգն է, որտեղ ընդգրկված է 24.251 քաղաքացի (2010 թվական)։ 2009 թվականին կենսաթոշակի միջին չափը եղել է 27.700 դրամ (2008 թվականի համեմատությամբ աճել է շուրջ 15 %-ով)։ Հանրապետությունում սահմանված է 2 տեսակի կենսաթոշակ՝ ապահովագրական և սոցիալական։ Ապահովագրական (տարիքային, արտոնյալ պայմաններով, երկարամյա ծառայության, հաշմանդամության և մասնակի) կենսաթոշակներ վճարվում է այն անձանց, որոնք պահանջվող նվազագույն ժամանակահատվածում (5 տարի) կատարել են սոցիալական վճարումներ։ Սոցիալական (ծերության, հաշմանդամության և կերակրողին կորցնելու դեպքում նշանակվող) կենսաթոշակներ վճարվում է սահմանված նվազագույն ժամանակահատվածում սոցիալական վճարում չկատարած և ապահովագրական կենսաթոշակ ստանալու իրավունք չունեցող անձանց։ 2008 թվականի հունվարից սկսել է ներդրվել անհատական (անձնավորված) հաշվառման համակարգ, որով հանրապետության յուրաքանչյուր ապահովագրված քաղաքացու համար բացվում է նրա ստաժի, աշխատավարձի և կատարած հատկացումների մասին անձնական հաշիվ, որը վարվում է քաղաքացու ամբողջ, ակտիվ աշխատանքային գործունեության ընթացքում և դառնում նրա կենսաթոշակային իրավունքի երաշխիք։ 2011 թվականից, ՀՀ-ի օրինակով, ԼՂՀ-ում մշակվում է նաև կենսաթոշակային բարեփոխման ծրագիր, որի խնդիրը կենսաթոշակային բաշխող, համակարգից անցումն է ինքնաֆինանսավորման համակարգին։ Դա պահանջում է պարտադիր և կուտակային կենսաթոշակային համակարգերի զուգահեռ գործարկում։ Քառաստիճան այդ համակարգի վերջին՝ 3-րդ աստիճանն ապահովելու է լրացուցիչ կենսաթոշակ՝ անձի աշխատանքային գործունեության ընթացքում կամավոր կատարած վճարումների և դրանց ներդրումներից ստացված եկամուտների հաշվին։ Բնակչության սոցիալական պաշտպանության բաղկացուցիչ մաս է նաև պարտադիր սոցիալական ապահովագրությունը։ Դրա հետ կապված իրավահարաբերությունները կարգավորվում են «ժամանակավոր անաշխատունակության դեպքերից պարտադիր սոցիալական ապահովագրության մասին» ԼՂՀ օրենքով (2006)։ Նախատեսվում են հիվանդության (վնասվածքի), պրոթեզավորման, առողջարանային բուժման, հղիության ու ծննդաբերության, ընտանիքի անդամի հիվանդության և այլ դեպքերում անաշխատունակության ու (կամ) խնամքի համար տրվող ապահովագրական նպաստներ։ 2010 թվականին հանրապետության բնակչության 6,5 %-ը (10.500 մարդ) հաշմանդամ էր, ամենամսյա դրամ, օգնություն է ստացել 12.849 մարդ (3-42 հազար դրամ, վերջինս ծնողազուրկ երեխաների խնամքի համար)։ Նպաստներ են տրվում նաև չաշխատող կանանց՝ հղիության և ծննդաբերության համար։ Շարունակվում է երիտասարդ ընտանիքներին աջակցության ծրագիրը, յուրաքանչյուր նորաստեղծ ընտանիքի տրվում է 300 հազար դրամ միանվագ գումար։ Սոցիալական համակարգում գործում են 2 գիշերօթիկ դպրոցներ՝ 150-ից ավելի սաներով, տուն-ինտերնատ (Ստեփանակերտում), որտեղ խնամվում են 145 ծերեր։ Բազմանդամ ընտանիքներին աջակցության ծրագրի շրջանակներում նախատեսվում է սեփական տներով ապահովել 6 և ավելի երեխա ունեցող ընտանիքներին, ինչպես նաև լրացուցիչ նպաստներ տալ վերաբնակեցվող շրջաններում բնակվող քաղաքացիներին։ Նպաստներ են նախատեսված նաև ՊԲ-ում ծառայության ընթացքում հաշմվածներին, զոհվածների ընտանիքների, հաշմանդամների բուժման և հանգստի կազմակերպման համար։


== Աղբյուրներ ==
«Առողջապահություն և սոցիալական ոլորտ», էջ 1007
Հարրի Շամ Կրտսեր

Հարրի Շամ կրտսերը (անգլ.՝ Harry Shum Jr, ապրիլի 28, 1982(1982-04-28), Լիմոն, Կոստա Ռիկա), ամերիկացի դերասան և պարող։ Պարային կարիերան սկսել է այնպիսի արտիստների հետ ինչպիսիք են՝ Բիյոնսեն, Մրայա Քերին, Ջենիֆեր Լոպեսը և Ջեսսիկա Սիմփսոնը։ Հայտնվել է մի քանի երաժշտական ֆիլմերում, այդ թվում նաև «Քայլ առաջ 2. Փողոցներ» և «Քայլ առաջ 3D» ֆիլմերում։ Նրան մեծ հայտնիություն բերեց «Glee» սերիալում Մայք Չանգի դերը, որը նա խաղացել է 2009 թ.-ից 2015 թվականները։ Ինչպես նաև 2015 թվականից մինչ այժմ խաղացած Մագնուս Բեյնի դերը «Մթնշաղի որսորդներ» սերիալում։ 2012 թվականին խաղացել է Չեզա Յանգի դերը «Սպիտակ գորտ» ֆիլմում։


== Կենսագրություն ==
Շամը ծնվել է Լիմոնում (Կոստա Ռիկա) 1982 թվականի ապրիլի 28-ին։ Նրա մայրը բնիկ Հոնկոնգցի է, իսկ հայրը Գուանչժոուից։ Նրանք հաստատվել են Կոստա Ռիկայում,ուր ծնվել են Շամը և նրա երկու ավագ քույրերը։ Երբ Հարրին 6 տարեկան էր ընտանիքը տեղափոխվել է Սան Ֆրանցիսկո։ Նա պատմում է «Ես խոսում եմ չինարեն և իսպաներեն։ Փաստացի իսպաներենը եղել է իմ առաջին լեզուն:Չինարենը և անգլերենը ես հետո եմ սովորել»։


== Ֆիլմագրություն ==


=== Ֆիլմեր ===


=== Հեռուստատեսություն ===


== Ծանոթագրություններ ==
Գելիբոլու

Գելիբոլու (թուրքերեն՝ Gelibolu), քաղաք ներկայիս Թուրքիայի եվրոպական մասում, Գալիպոլի թերակղզու վրա Չանաքքալեի մարզում։ Քաղաքը գտնվում է Դարդանելի նեղուցի ափին։ Բնակչությունը կազմում է 29 հազար մարդ (ըստ 2016 թվականի տվյալների)։
Գելիբոլուն թերակղզու ամենամեծ քաղաքն է։
Մինչև 2023 թվականը նախատեսվում է երթևեկելի օղակ  կառուցել  Մարմարա ծովի շուրջը, ինչպես նաև «Չանաքկալե-1915» կամուրջը` Դարդանելի նեղուցի վրայով, որը կապելու է Լապսեկի (Բալըքեսիրի մարզ) և Գելիբոլու քաղաքները։


== Կալիպոլիս ==

Քաղաքը հիմնադրվել է մ. թ. ա. 5-րդ դարում և  մինչև 1354 թվականը եղել է բյուզանդական։ Այն կոչվել է Կալիպոլիս (հուն․՝ Καλλίπολις, լատ.՝ Callipolis): Անվանումն, ամենայն հավանականությամբ, նշանակում է «քաղաք՝ նեղուցի մոտ» (հուն․՝  κλείς` նեղ և πόλις` քաղաք)։
Խաչակիրները Կալիպոլիսը քաղաք էին համարում։ Այն ընկած էր  Փոքր Ասիայի անցուղու վրա։ Չորրորդ խաչակրաց արշավանքի ժամանակ վենետիկցիները հաստատվել են այստեղ, սակայն 1234 թվականին Յոհան III Վատացը ստիպում է լատինացիներին լքել քաղաքը։ Վենետիկցիների օրոք Կալիպոլիսից Լամպսակ գետանցումը օգտագործվում էր ավելի լայնորեն, քան հարավում՝ Աբիդոսից մինչև Սեստ։ Դրա հետ մեկտեղ զգալիորեն աճում էր նավահանգստի նշանակությունը։ 1304 թվականին Կալիպոլիսը դառնում է ալմոգավրերի կատալոնյան զորագնդի բազան, որն այստեղից պարտության է մատնում Թրակիային։
1331 թվականին քաղաքը փորձում են գրավել օսմանները՝ Ումուր Բեկի գլխավորությամբ։ 1352 թվականին թուրքերը պաշարում են մոտակա Զիմպե ամրոցը։ Երկու տարի անց, երկրաշարժից հետո թուրքերը գրավում են նաև Կալիպոլիսը։ Այն առաջին եվրոպական քաղաքն էր, որը գրավվել է թուրքերի կողմից։ 1366 թվականին սավոյացի կոմս Ամադեո VI-ը ետ գրավեց այն, սակայն 1376 թվականին կայսր Անդրոնիկոս IV-ը նախընտրեց կրկին հանձնել այն սուլթանին։


== Ներկայումս ==
Քաղաքի կենտրոնը դեռևս համարվում է հին ձկնորսական նավահանգիստն ու հարակից հրապարակը, որը շրջապատված է սրճարաններով և ռեստորաններով։ Երկու ծովախորշերը կարծես միմյանցից բաժանվում են քարե աշտարակով, որը բյուզանդական ամրաշինություններից մնացած վերջին բեկորն է։ Ներկայումս նրանում տեղակայված է Փիրի-ռեիսի թանգարանը։ Ռուս-թուրքական պատերազմների ընթացքում այս աշտարակը օգտագործվել է որպես բանտ՝ գերի կազակների համար։ 1921 թվականին, երբ ռուսական բանակը մտել է Գելիբոլու, այն օգտագործվել է որպես ռուս զինվորների և սպաների պահականոց։ Քաղաքի տների մեծ մասը պահպանում է իր հարուրամյա վաղեմությունը, ինչն էլ գրավում է զբոսաշրջիկներին, այդ թվում՝ նաև ռուսներին։ Տների առաջին հարկերը քարից են, երկրորդները՝ փայտից։ Այժմ քաղաքը հիմնականում ծառայում է որպես նավահանգիստ և թուրքական ռազմակայան։ Մի քանի գործարան կա, որոնք արտադրում են պահածոյացված սարդիններ։ Քաղաքն ունի Ղրիմի և Առաջին համաշխարհային պատերազմի ժամանակաշրջանի ֆրանսիական ռազմական գերեզմանատուն, որտեղ կա նաև ռուսական գերեզմաններ։


== Ծանոթագրություններ ==


== Արտաքին հղումներ ==
Официальный сайт города
Официальный сайт района
Русское Галлиполи — Гелиболу
Լուիջի Բրյոյնս

Լուիջի Բրյոյնս (հոլ.՝ Luigi Maud Bruins, մարտի 9, 1987(1987-03-09), Ռոտերդամ, Հարավային Հոլանդիա, Նիդերլանդներ), նիդերլանդացի ֆուտոլիստ։  «Էքսելսիոր» ակումբի հարձակողական ոճի կիսապաշտպան
Բյոյնսն  ունի իտալական արմատները, որտեղից ալ գալիս է նրա անունը։


== Ակումբային կարիերա ==
Լուիջին «Էքսելսիոր» ակումբի սան է։ 2005 թվականի հունվարի 28-ին «Էյնդհովեն» ակումբի դեմ խաղում նա կատարել է իր դեբյուտը Էրստե Դիվիզիում։ Օգոստոսի 12-ին «Կամբյուր» ակումբի դեմ խաղի ժամանակ Լուիջին իր առաջին գոլն է խփել «Էքսելսիոր» ակումբի կազմում։ Բրյոյսն օգնել է իր ակումբին հաղթել առաջին դիվիզիոնի առաջնությունում և անցնել էլիտար դիվիզիոն։ 2006 թվականի օգոստոսի 19-ին՝ «Ռոդա» ակումբի դեմ խաղում, նա իր դեբյուտն է կատարել «Էրեդիվիզիում»։ Սեպտեմբերի 9-ին «Հերենվեն» ակումբի դեմ խաղում Լուիջին խփել է իր առաջին գոլերը բարձրագույն մակարդակում՝ իրացնելով երկու 11 մետրանոցները։ Չնայած Բրյոյնսի ցուցադրած լավ խաղին՝ «Էքսելսիորն» զբաղեցրել է տասնվեցերորդ տեղը և դուրս մնացել դիվիզիոնից։
Լուիջիով հետաքրքրվում էին ՊՍՎ-ն, «Այաքսը» և անգլիական «Տոտտենհեմ Հոտսպուր» ակումբները, սակայն նա որոշել է մնալ իր հայրենի քաղաքում  և ընտրել է «Ֆեյենորդ» ակումբը։ Բրյոյնսի հետ միասին ակումբ են եկել փորձառու վետերաններ Ռոյ Մակքայը, Ջովաննի վան Բրոքհորստը և Քևին Հոֆլանդը, այդ պատճառով էլ նա մարզչի կողմից դիտարկվում էր որպես ռոտացիայի խաղացող։  Չնայած բարձր մրցակցությանը՝ Լուիջին մասնակցել է մրցաշրջանի խաղերի մեծ մասին և խփել վեց գոլ։  Ձմռանը «Ֆեյենորդ» ակումբից  հեռացել է Ռոյսթոն Դրենթեն, և Բրյոյնսը դարձել է ակումբի հիմնական կազմի խաղացող։  Նույն տարում նա օգնել է թիմին նվաճել Հոլանդիայի գավաթը։  2011 թվականին Լուիջին վնասվածքների պատճառով աստիճանաբար կորցրել է իր տեղը հիմնական կազմում։
Նույն տարվա ամռանը Բրյոյնսը տեղափոխվել Ավստրիայի «Ռեբ Բուլլ» ակումբի կազմ։ Պայմանագիրը ստորագրվել է մինչև այդ մրցաշրջանի ավարտը։ Հոկտեմբերի 15-ին Ավստրիայի Բունդեսլիգայում Բրյոյնսը մասնակցել է «Վակեր»  ակումբի դեմ խաղին։ Բրյոյնսը երեք խաղ է անցկացրել «ցուլերի» կազմում, որից հետո պայմանագիրը խզվել է։ 2012 թվականի մրցաշրջանում նա դիտումների է մասնակցել շոտլանդական «Ռեյնջերսում» և «ՎՎՎ Վենլոյում», բայց ի վերջո վերադարձել է «Էքսելսիոր» ակումբի կազմ։
2013 թվականի սկզբին Բրյոյնսը տեղափոխվել է ֆրանսիական «Նիցցա» ակումբի կազմ․ պայմանագիրը կնքվել է երկու տարի ժամկետով՝ երկարաձգման հնարավորությամբ։ Փետրվարի 22-ին «Ռեյմս» ակումբի հետ հանդիպման ժամանակ Բրյոյնսն իր դեբյուտն է կատարել առաջին լիգայում։ Ապրիլի 28-ին «Տրուա» ակումբի դեմ խաղում Լուիջին իր առաջին գոլն է խփել «Նիցցա» ակումբի կազմում։ Պայմանագրի ժամկետի ավարտից հետո հավաքականի ղեկավարությունը չի երկարաձգել այն, և Բրյոյնսը՝ որպես ազատ գործակալ, վերադարձել է «Էքսելսիոր»՝ պայմանագիր կնքելով մինչև մրցաշրջանի ավարտը։


== Մրջազգային ==
2007 թվականին Բրյոյնսը երիտասարդական հավաքականի կազմում հաղթել է Եվրոպայի երիտասարդական առաջնությունում։


== Ձեռքբերումներ ==
Թիմային
 «Ֆեյենորդ»

Նիդերլանդների գավաթակիր – 2007/08Միջազգային
 Նիդերլանդներ (մինչև 23)

 Եվրոպայի ֆուտբոլի առաջնություն երիտասարդական հավաքականների միջև – 2007


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Official Luigi Bruins profile on Feyenoord.nl
Luigi Bruins
Luigi Bruins
(7209) Ցիրուս

(7209) Ցիրուս (անգլ.՝ Cyrus), աստերոիդ աստերոիդների հիմնական գոտում։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,592615 ա. մ., առավելագույնը մոտենում է 2,4706 ա. մ. հեռավորության վրա և հեռանում 2,7146 ա. մ.։ Արեգակի շուրջ մեկ ամբողջական պտույտ է կատարում 1524,77 երկրային օրվա ընթացքում, իր ուղեծրով շարժվելով միջինում 0,236101 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7209) Ցիրուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չերեպովո (գյուղ, Խիսլավիչսկի շրջան)

Անվան այլ կիրառումների համար տե՛ս՝ ՉերեպովոՉերեպովո (ռուս.՝ Черепово), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 316 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կենտելես

Կենտելես (իսպ.՝ Centellas), մունիցիպալիտետ Իսպանիայի Կատալոնիա ինքնավար համայնքի Բարսելոնա նահանգի Օսոնա շրջանում։ Զբաղեցնում է 15.13 կմ2։ Բնակչությունը կազմում է 7,282 մարդ։


== Բնակչություն ==


== Ծանոթագրություններ ==
Շելբի շրջան (Տեխաս)

Անվան այլ կիրառումների համար տե՛ս՝ Շելբի շրջան (այլ կիրառումներ)Շելբի շրջան (անգլ.՝ Shelby County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.056 կմ² է, բնակչությունը՝ 25.224 մարդ (2000 թ. տվյալներով)։ Շրջկենտրոնն է Սենտեր բնակավայրը։ Կազմավորվել է 1836 թ.։
Ագարակ (Շապին Գարահիսարի գավառ)

Անվան այլ կիրառումների համար տե՛ս՝ Ագարակ (այլ կիրառումներ)Ագարակ, գյուղ պատմական Փոքր Հայքում, Շապին-Գարահիսար գավառում։ Թուրքերը գյուղի անունը աղավաղելով դարձրել են Էգրեկ կամ Էգրեք։
XX դարի սկզբին ուներ 220 տուն հայ բնակիչ։ Բնակչության հիմնական զբաղվածությունը անասնապահությունը, երկրագործությունն ու այգեգործությունն էր։
Գյուղը հարուստ է եղել պատմամշակույթային կառույցներով։ Ունեցել է վարժարան, Ս. Թորոս և Ս. Աստվածածին եկեղեցիներ և 3 գերեզմանոց։ Գերեզմանոցից երկուսը հին են և ունեն խաչքարեր և արձանագրություններով տապանաքարեր։
Ագարակն թուրքերի կողմից ավերվել է Առաջին համաշխարհային պատերազմի տարիներին։ Բնակիչների մի մասը զոհ է գնացել 1915 թվականի մեծ եղեռնի ժամանակ։ Մյուս մասն էլ գաղթել են տարբեր երկրներ։


== Ծանոթագրություններ ==
Կութոլի Կորտիքիատո

Կութոլի Կորտիքիատո (ֆր.՝ Cuttoli-Corticchiato), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Չելավո Մեցցանա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A103։


== Բնակչություն ==
Համայնքի բնակչությունը 2008 թվականին կազմում էր 1861 մարդ։


== Տնտեսություն ==
2007 թվականի տվյալներով 1239 աշխատունակ տարիքի մարդկանցից (15-64 տարեկան) 847-ը տնտեսապես ակտիվ էին, 392-ը անգործունակ (ակտիվության ցուցանիշը 68,4 %, 1999 թվականին եղել է՝ 62,3 %)։ 847 աշխատունակ բնակիչներից 768-ը աշխատում էին (402 տղամարդ և 366 կին), անաշխատանք էին 79-ը (27 տղամարդ և 52 կին)։ 392 անգործունակ մարդկանցից 132-ը աշակերտներ կամ ուսանողներ են, 109-ը թոշակառու, 151-ը անաշխատունակ էին այլ պատճառներով։
2008 թվականին կոմունայում հաշվվել են 635 հարկատու տնտեսություններ, որտեղ ապրել է 1861 մարդ։ Միջին եկամուտը մեկ մարդու հաշվով կազմել է 17 358 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կութոլի_Կորտիքիատո» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-09 
«Կութոլի_Կորտիքիատո» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-10
Լետկի (այլ կիրառումներ)

Լետկի, կարող է վերաբերել՝

Լետկի - գյուղ, Ուկրաինայի Ժիտոմիրի մարզի Լուգինսկի շրջանում
Լետկի - գյուղ, Ուկրաինայի Խմելնիցկիի մարզի Դերաժնյայի շրջանում
Գրիգոր (մանրանկարիչ, 14-15-րդ դարեր)

Անվան այլ կիրառումների համար տե՛ս՝ Գրիգոր (մանրանկարիչ) (այլ կիրառումներ)Գրիգոր, XIV—XV դարերի հայ մանրանկարիչ։ Կենսագրական տվյալներ չեն պահպանվել։ Ենթադրվում է, որ ստեղծագործել է Տաթևում։
Գրիգորի նկարազարդած ձեռագրերից մեզ է հասել Մեսրոպ Մաշտոցի անվան Մատենադարանում պահվող № 6305 Ավետարանը, որի մանրանկարներն աչքի են ընկնում զարդային հարդարանքի առատ օգտագործմամբ։ Գեղեցիկ են նկարչի ստեղծած արևելյան նշաձև մեծ աչքերով և ընդգծված հոնքերով կերպարները, որոնք իրենց գույնզգույն զգեստներով ավելի նման են հասարակ մարդկանց, քան սրբերի։ Մեղմ, թավշանման պարզ գույների ներդաշնակությունը մանրանկարներին հաղորդում է մեծ հմայք։ Ձեռագրում պատկերված են Նոր և Հին կտակարանների դրվագներ։ Առանձնապես հետաքրքրական են հայկական մանրանկարներում սակավ հանդիպող հեծյալ «սուրբ զորավարների» կերպարները։


== Ծանոթագրություններ ==
ՀԽՍՀ Գերագույն դատարան

ՀԽՍՀ Գերագույն դատարանը Հայկական ԽՍՀ դատական բարձրագույն մարմինն է։ Նրա վրա է դրված ՀԽՍՀ բոլոր դատական մարմինների գործունեության հսկողությունը։ Ունի օրենսդրական նախաձեռնության իրավունք։ Իբրև Գերագույն դատարան կազմավորվել է 1925 թվականի հունվարին, 1923 թվականի մայիսի 5-ից Երևանում գործող հանրապետության վճռաբեկ դատարանի փոխարեն։ ՀԽՍՀ Գերագույն դատարանի կազմումը, գործունեությունը և կառուցվածքը որոշվում է ՀԽՍՀ Սահմանադրությամբ և համանման է ԽՍՀՄ Գերագույն դատարանին։ Ունի քաղաքացիական գործերի և քրեական գործերի դատական կոլեգիաներ, նախագահություն և պլենում։ Քաղաքացիական գործերի դատական կոլեգիային իրավունք է վերապահված ժողովրդական դատարանից վերցնել ցանկացած քաղաքացիական գործը և այն վարել՝ որպես առաջին ատյանի դատարան։ Քրեական գործերի դատական կոլեգիան, որպես առաջին ատյանի դատարան, քննում է պետական, սոցիալիստական տնտեսության, արդարադատության, անձի դեմ ուղղված և այլ ծանր հանցագործությունների վերաբերյալ գործեր։ Իբրև վճռաբեկ ատյանի դատարաններ, կոլեգիաները քննում են շրջանային (քաղաքային) ժողովրդական դատարանների՝ օրինական ուժի մեջ չմտած վճիռների, դատավճիռների և որոշումների դեմ տրված վճռաբեկ գանգատները։ ՀԽՍՀ բարձրագույն դատական ատյանը ՀԽՍՀ Գերագույն դատարանի պլենումն է՝ կազմված նախագահից, տեղակալներից և անդամներից։ Պլենումը նիստեր է գումարում առնվազն 3 ամիսը մեկ անգամ։ Քննում է Գերագույն դատարանի նախագահության քրեական և քաղաքացիական գործերով կայացրած որոշումների դեմ տրված գանգատները, դատական պրակտիկայի ուսումնասիրության նյութերը, դատարաններին ղեկավար պարզաբանումներ է տալիս ՀԽՍՀ օրենսդրությունը կիրառելու հարցերով, միջնորդություն է հարուցում ՀԽՍՀ Գերագույն սովետի նախագահության առջև այն հարցերով, որոնք պահանջում են օրենսդրական լուծում և օրենքների մեկնաբանում, հաստատում է դատական կոլեգիաների կազմերը, լսում նրանց հաշվետվությունները։
(1821) Ակոնկագուա

(1821) Ակոնկագուա (անգլ.՝ Aconcagua), աստերոիդ աստերոիդների հիմնական գոտում։ Հայտնաբերվել է 1950 թվականի հունիսի 24-ին Միգել Իցիգսոնի կողմից Լա Պլատայում։
Միջին հեռավորությունը Արեգակից կազմում է 2,37796 ա. մ., առավելագույնը մոտենում է 1,8975 ա. մ. հեռավորության վրա և հեռանում 2,8585 ա. մ.։ Արեգակի շուրջ մեկ ամբողջական պտույտ է կատարում 1339,38 երկրային օրվա ընթացքում, իր ուղեծրով շարժվելով միջինում 0,26878 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1821) Ակոնկագուա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աջիչայ (գետակ, Արաքսի ավազան)

Անվան այլ կիրառումների համար տե՛ս՝ Աջիչայ (այլ կիրառումներ)Աջիչայ գետակ Արաքսի ավազանում։ Հոսում է Հայկական Պարի ստորոտներով, նախկին Սուրմալուի գավառի տարածքով։


== Ծանոթագրություններ ==
Գարեգին Մելոյան

Գարեգին Գրիգորի Մելոյան (մայիսի 5, 1884(1884-05-05), Վան, Վանի վիլայեթ, Օսմանյան կայսրություն - մայիսի 24, 1939(1939-05-24), Թբիլիսի, Վրացական ԽՍՀ, ԽՍՀՄ), հայ արձակագիր, բանաստեղծ, գրականագետ, թարգմանիչ, մանկավարժ, բանասիրական գիտությունների թեկնածու, ԽՍՀՄ գրողների միության անդամ 1934 թվականից։


== Կենսագրություն ==
Ծնվել է Արևմտյան Հայաստանի Վան քաղաքում։ Հինգ տարեկան հասակում զրկվել է մորից։ 1895 թվականին նրանց ընտանիքը տեղափոխվել է Անդրկովկաս։ Գարեգինը տեղավորվել է Էջմիածնի սուրբ Գայանե վանքին կից որբանոցում։ 1907 թվականին ավարտել է Գևորգյան ճեմարանի լսարանական բաժինը։ 1907 թվականից էլ սկսել է զբաղվել մանկավարժական աշխատանքով, որ տևել է 32 տարի։ Միաժամանակ աշխատել է Թիֆլիսի «Կարմիր աստղ»  օրաթերթի խմբագրությունում որպես պատասխանատու քարտուղար, «Մարտակոչի» խմբագրությունում՝ որպես գրական բաժնի վարիչ, «Նոր աշխարհ» ամսագրի խմբագրությունում՝ որպես քարտուղար և ոճաբան։ Որոշ ժամանակ դասախոսել է Թիֆլիսի համալսարանի հեռակա բաժնում։ Գրել է «Պետրոս Դուրյանը և իր քնարը» ուսումնասիրությունը, որից մի հատված տպագրվել է «Արշավի» 1938 թվականի թիվ 4-ում։ Գարեգին Մելոյանի գեղարվեստական գործերից՝ «Վերածնված Պետոն» (հատված վեպից) տպագրվել է «Լուսաբացի» 1928 թվականի թիվ 2-ում, «Արևելյան լեգենդը»՝ նույն հանդեսի 1929 թվականի թիվ 3-ում։ Մահացել է Թբիլիսիում։


== Թարգմանություններ (ռուսերենից) ==
Կազիմիր Տետմայեր, Հաղթանակ, Թիֆլիս, տպարան «Կուլտուրա», 1912, 42 էջ։
Գ. Վ. Պլեխանով, Պատմության մատերիալիստական ըմբռնումը, Թիֆլիս, տպարան պոլիգրաֆ դպրոցի, 1928, 168 էջ։
Ալեքսանդր Պուշկին, Բորիս Գոդունով, Երևան, Հայպետհրատ, 1950, 98 էջ։
Ալեքսանդր Պուշկին «Ծաղիկը», «Սիրիր», «Ձմեռվա երեկո», «Սև շալ», «Դևեր», «Գյուղը»։
Լև Տոլստոյ «Կանաչ ձողիկ»։
Մաքսիմ Գորկի «Մրրկահավի երգը», «Բազեի երգը», «Սկսնակ գրողներին», 1920։
Ջեկ Լոնդոն «Արյունախանձ վրեժխնդրություն»։
Էմիլ Վերհարն «Աշուն», «Հին հեքիաթ»։
Վիկտոր Հյուգո «Դիրքերի վրա»։
«Թարգմանչաց արվեստ» շտեմարան։


== Գարեգին Մելոյանի կենսագրական ակնարկներ ==
Ադամյան Արշավ (երաժշտագետ), 1884 թվական։
Գուլակյան Արմեն - 1899 թվական։
Գրիգորիս Աղթամարցի։
Ալիխանյան Իսահակ - 1876 թվական։
Ռոմանոսի մասին։
Բերոյան «Իմ համառոտ կենսագրությունն ու բեմական գործունեությունը»։
Աբելյան Ալեքսանտի։
Թադևոս Հայրապետի Ավդալբեգյան։
Հարությունյան Արշակ - 1869-1936 թվականներ։
Առաքելյան Համբարձում - 1855-1918 թվականներ։
Դարյան Արմենյան-1883 թվական։
Աբով Գևորգ։
Հարությունյան Իսահակ-1863-1928 թվականներ։
Դանիել Վարուժան։
Մարի Բերոյան «Իմ համառոտ կենսագրությունը»։
Գալստյան Վահան - 1888 թվական։
Գուլազյան Օլգա։
Դանիելյան Հայկանուշ։


== Ծանոթագրություններ ==
Լարք Հարբոր

Լարք Հարբոր  (անգլ. Lark Harbour), ոչ մեծ քաղաք (town) Նյուֆաունդլենդ կղզում (Նյուֆաունդլենդ և Լաբրադոր նահանգ, Կանադա)։


== Աշխարհագրություն ==
Լարք-Հարբորը գտնվում է Նյուֆաունդլենդ կղզու արևմտյան մասում, Բեյ-Օֆ-Այլենդս ծոցի հարավային ծայրամասում, Սուրբ Լավրենտիոս ծոցի մոտակայքում։ Քաղաքը գտնվում է համանուն ծովածոցում։ Քաղաքի տարածքը կազմում է 12,92 կմ²։
Լարք ծովածոցի մյուս կողմում (թերակղզու վրա, որը այդ ծովածոցը բաժանում է հարևան Յորք ծովածոցից) գտնվում է Բլոու-Մի-Դաուն նահանգային զբոսայգին։ Բացի այդ, Լարք նավահանգստի շրջակայքում կան մի քանի այլ զբոսաշրջային ուղիներ, այդ թվում՝ դեպի Սուրբ Լավրենտիոսի ծոցի ափին գտնվող ծովածոցերը։


== Պատմություն ==
Ծոցն իր անունը ստացել է ի պատիվ  H.M.S. Lark-ի, որը մեկն է այն երկու նավերից, որոնց վրա Ջեյմս Կուկը 1767 թվականին ուսումնասիրել է Բեյ-Օֆ-Այլենդս շրջանը։ Երկրորդ նավի` H.M.S. York-ի պատվին է անվանակոչվել հարևան Յորք ծոցը` հետագայում Յորք նավահանգստային ավանը, որը տեղակայված է Լարք Հարբորից հարավ։ XVIII  դարում ֆրանսիացի ձկնորսները ծովածոցում ձողաձուկ և տառեխ էին որսում։ XIX դարի սկզբին Լարք Հարբոր շրջան ԱՄՆ-ից և Նոր Շոտլանդիայից եկան ձկնավաճառներ։ 1830-ական թվականներին այստեղ երկու խրճիթներ կային, իսկ 1850-ականներին արդեն այն մշտական ​​բնակիչներով բնակավայր էր։
1884 թվականին Լարք Հարբորում ապրում էր 77 մարդ, իսկ 1911 թվականին բնակչությունը հասավ 362-ի։ Հիմնական զբաղմունքները ձկնորսությունն ու այգեգործությունն էին։ Լարք-Հարբորը դարձավ կարևոր նավահանգիստ տառեխի արտահանման համար (և մինչև 1979 թվականը մնաց այդ կարգավիճակում)։ 1974 թվականին Լարք Հարբորը ստացավ փոքր քաղաքի (town) կարգավիճակ, բացի այդ, նրա կազմի մեջ մտան նաև մոտակայքի Լիթլ Պորտը (Little Port) և Բոթլ Քովը (Bottle Cove): Քաղաքում կա անգլիական եկեղեցի, դպրոց, գրադարան, երկու ռեստորան և հանրախանութ։ 


== Բնակչություն ==
2016 թվականի տվյալների համաձայն Լարք-Հարբորի բնակչությունը կազմում էր 522 մարդ, 48,6% տղամարդ և 51,4% կին։ Լարք Հարբորի բնակիչների կյանքի միջին տևողությունը կազմում էր 47,4 տարի։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
www.yorkharbourlarkharbour.com Ларк-Харбор. պաշտոնական կայք (անգլ.)
«Lark Harbour» (HTML)։ Natural Resources Canada — www4.rncan.gc.ca։ Վերցված է 2020-07-01
Նիգիառու

Նիգիառու (էստ․՝ Nõgiaru), գյուղ Էստոնիայի Տարտումաա նահանգի Նիո շրջանում։
2011 թվականի տվյալներով գյուղում բնակվում էր 259 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զինդերսբախ

Զինդերսբախ (գերմ.՝ Sindersbach)` գետ Գերմանիայում, ինդեքսը՝ 245112։ Երկարությունը 8,19 կմ է։ Գտնվում է Գերմանիայի բավարիա մարզում։ Լանգենպրոցելտեն բնակավայրի մերձակայքում միախառնվում է Մայն գետին։
Հրայր Ավետիսյան

Վիքիպեդիայում կան հոդվածներ  Ավետիսյան ազգանունով այլ մարդկանց մասին:Հրայր Համլետի Ավետիսյան (փետրվարի 18, 1971(1971-02-18), Ստեփանակերտ, Ադրբեջանական ԽՍՀ, ԽՍՀՄ), Արցախի Հանրային Հեռուստատեսության գլխավոր ռեժիսոր։


== Կենսագրություն ==
1993 թվականին ավարտել է Երևանի գեղարվեստա-թատերական ինստիտուտի գրաֆիկական դիզայնի բաժինը։
1998 թվականից Ստեփանակերտի մամուլի ակումբի վարչության անդամ է։
1991 թվականի դեկտեմբերից կամավոր մասնակցել է Արցախի ազատագրական շարժմանը։
1996 թվականին աշխատանքի է անցել Հրազդանի հեռուստատեսությունում, ինչպես նաև մասնակցել է Internews-ի կազմակերպած օպերատորական և ռեժիսորական որակավորման դասընթացներին։
1996 թվականին մեկնել է Ֆրանսիա և երկու ամիս աշխատել մասնավոր հեռուստատեսությունում։
1996-1999 թվականներին աշխատել է Արցախի հանրային հեռուստատեսությունում՝ որպես ռեժիսոր։
2000 թվականից Արցախի հանրային հեռուստատեսության գլխավոր ռեժիսոր։
1999-2000 թվականներին Ստեփանակերտի քաղաքապետարանի լրատվական ծառայության պետ։


== Ռեժիսորական կարիերա ==
Հանդիսանում է «Ցավ», «Գթասրտության ժամանակը», «Սպասում», «Սպասեցեք մեզ», «Քաղաք», «Գանձասար», «Կար-չկար մի տղա», «Հպարտություն, որի անունն է Արցախ», «Թերթելով պատմության էջերը», «Ինքնահաստատում», «88-ի արձագանքները» և այլ ֆիլմերի ռեժիսորը։


== Մրցանակներ ==
2005 և 2008 թվականներին արժանացել է ԼՂՀ կառավարության «Եղիշեի» անվան ամենամյա մրցանակին։


== Աղբյուրներ ==
«Լրագրողական հանրագիտակ», Գիտախմբագրական խորհուրդ, Ստեփանակերտ, 2012


== Ծանոթագրություններ ==
Վեսյոլովսկի գյուղական խորհուրդ (այլ կիրառումներ)

Վեսյոլովսկի գյուղական խորհուրդ, կարող է վերաբերել՝

Վեսյոլովսկի գյուղական խորհուրդ - Ուկրաինայի Խարկովի մարզի Բալակլեյսկի շրջանում
Վեսյոլովսկի գյուղական խորհուրդ - Ուկրաինայի Սումիի մարզի Պուտիվլսկի շրջանում
Վիլալբա

Վիլալբա (իտալերեն՝ Villalba), կոմունա Իտալիայում, գտնվում է Սիցիլիա մարզում՝ Կալտանիսետա գավառում։
Բնակչությունը 1915 մարդ, բնակչության խտությունը 47 մարդ/կմ²։ Զբաղեցնում է 41 կմ² տարածք։ Փոստային ինդեքս՝ 93010։ Հեռախոսային կոդ՝ 0934։
Բնակչության հովանավոր սուրբ համարվում է Հովսեփը։


== Արտաքին հղումներ ==
Բնակավայրի պաշտոնական կայք (իտալ.)
Ուրուխաչ

Ուրուխաչ, գյուղ Արցախի Հանրապետության Ասկերանի շրջանում։ Ասկերան  շրջկենտրոնից գտնվում է 15 կմ հյուսիս-արևմուտք, Խաչեն գետի աջ կողմում, այգեվետ, աղբյուրաշատ և զովասուն վայրում։ Մտնում էր Խաչեն համայնքի մեջ։
Նախկինում մտել է Ելիզավետպոլի նահանգի Շուշիի գավառի մեջ։


== Անվան ստուգաբանություն ==
Անվանումը առաջացել է «հլու բաբա» արտահայտությունից։


== Անվանումներ ==
Գյուղն ունեցել է հետևյալ անվանումները. Ուլուբաբ, Ուլուբաբ շեն, Ուլուպապ, Ուլուպապ շեն, Ուրախաչ, Ուրուխաչ, Քարամեջ, Օրախաչ։


== Պատմություն ==
Գյուղը հիմնադրել են 1855 թվականին հարևան գյուղերից եկածները գետի ափին, որտեղ նշմարվում էին հին Ուլուպապ գյուղատեղիի հետքերը։ Այնուհետև առողջարար օդի և ապահովության համար բարձրացել են վեր՝ լեռնային սարահարթի վրա։
Հայ-ադրբեջանական 1988-1994 թվականի կռիվներից հետո գյուղը չի վերաբնակեցվել։


== Բնակչություն ==
1907 թվականին ուներ 30 տուն (191 անձ),  1920 թվականին՝ 60 տուն  (300 անձ), իսկ 1970 թվականին 30 տուն հայ բնակիչ։


== Տնտեսություն ==
Բնակչության հիմնական զբաղմունքը դաշտավարություն, անասնապահությունն ու այգեգործությունն էր։


== Պատմամշակութային հուշարձաններ ==
Գյուղն ունի 1263 թվականին կառուցված եկեղեցի։ Գյուղից 1 կմ արևելք գտնվում է Պտկի ս Գևորգ կամ Պտկերսբերք վանք։


== Անվանի մարդիկ ==
Ուրուխաչում է ծնվել փիլիսոփայության գիտությունների դոկտոր, պրոֆեսոր Հրաչիկ Շաքարյանը (ծնվ. 1930 թ.)։


== Ծանոթագրություններ ==